Nariadenie Komisie (ES) č. 1835/2002
z 15. októbra 2002,
ktorým sa mení a dopĺňa nariadenie (ES) č. 1901/2000 ustanovujúce určité pravidlá na vykonanie nariadenia Rady (EHS) č. 3330/91 o štatistike obchodovania s tovarom medzi členskými štátmi
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady (EHS) č. 3330/91 zo 7. novembra 1991 o štatistike obchodovania s tovarom medzi členskými štátmi [1], naposledy zmenené a doplnené nariadením Európskeho parlamentu a Rady (ES) č. 1624/2000 [2], najmä na jeho článok 30,
keďže:
(1) Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [3], naposledy zmenené a doplnené nariadením Komisie (ES) č. 969/2002 [4], oprávňuje členské štáty používať podpoložky, aby sa vyhovelo národným požiadavkám, ktorým nemožno vyhovieť na úrovni spoločenstva.
(2) Nariadenie Komisie (ES) č. 1901/2000 [5], zmenené a doplnené nariadením (ES) č. 2150/2001 [6], oprávňuje členské štáty, ktoré chcú zbierať podrobnejšie informácie ako je možné získať použitím kombinovanej nomenklatúry, ustanovením, že strany zodpovedné za zabezpečovanie informácií sú oprávnené na základe vlastného rozhodnutia podporiť tieto informácie podľa kombinovanej nomenklatúry alebo podľa dodatkových rozdelení.
(3) Pre niektoré členské štáty môže byť nevyhnutné zbierať podrobnejšie informácie ako je možné získať použitím kombinovanej nomenklatúry na povinnom základe a takto získať súhrnnejšie štatistické informácie o odvetviach národného záujmu.
(4) Takto ustanovený stupeň prispôsobenia je zameraný na plnenie špecifických národných požiadaviek bez toho, aby sa museli systematicky odrážať v kombinovanej nomenklatúre. Toto opatrenie umožní celkovo znížiť zaťaženie pracovníkov v spoločenstve, keďže povinnosť poskytovať informácie bude sústredená na národnej úrovni a oslobodí tak subjekty uskutočňujúce transakcie v ostatných členských štátoch.
(5) Členské štáty by mali mať možnosť rozhodnúť sa, či zavedú tento druh zberu údajov a ak je to nevyhnutné, aby určili pravidlá týkajúce sa jeho zavedenia.
(6) Nariadenie (ES) č. 1901/2000 musí byť teda zmenené a doplnené.
(7) Opatrenia ustanovené v tomto nariadení sú v súlade so stanoviskom Výboru pre štatistiku obchodovania s tovarom medzi členskými štátmi,
PRIJALA TOTO ROZHODNUTIE
Článok 1
Prvý odsek článku 47 nariadenia (ES) č. 1901/2000 sa nahrádza takto:
"Členské štáty, ktoré chcú podrobnejšie informácie ako je možné získať uplatnením článku 21 základného nariadenia, môžu zabezpečiť ich zber na základe výnimky z toho článku."
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Bude sa uplatňovať od 1. januára 2003.
Toto nariadenie je záväzné vo svojej celistvosti a je amo uplatniteľné vo všetkých členských štátoch.
V Bruseli 15. októbra 2002